en en hu hu en hu cs hu hu hu hu hu hu en hu cs hu hu hu hu hu hu hu en hu cs hu hu hu hu hu hu hu hu en hu cs hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu en it it fr hu hu hu hu hu hu hu hu hu en hu hu en en en hu hu en hu hu hu de en en en hu hu en en hu hu hu hu hu hu hu hu hu hu zh fr hu fr hu hu hu hu en en hu hu en hu hu fr it en en hu hu hu en hu en ms hu hu hu en es en hu en de de pl en en hu hu en hu hu hu en en hu hu hu en hu hu hu hu en hu hu hu de hu hu en en hu hu fr hu en hu hu cs cs hu hu de cs hu hu hu hu hu hu hu hu de cs da hu hu hu hu hu hu hu hu hu cs cs da hu hu hu hu hu hu hu hu hu hu cs cs da hu hu hu hu hu hu hu cs cs hu hu hu hu hu hu hu hu hu hu cs cs da hu hu ja en hu
Üdvözöllek kedves látogató! A blogomon romantikus-erotikus történeteimet olvashatod.
Sziasztok! Ééés meghoztam a befejező részt. Jó olvasást hozzá ;)
Amikor az ötödik feketére színeződött vattakorongot dobta ki a kukába, Damiano elgondolkodott, hogy ha már van sminkesük, miért nincs egy olyan fizetett személy is, aki éjjel eltünteti róluk a festéket. Sietett, és még le is akart zuhanyozni, de ez az egész procedúra borzasztóan hosszúnak és kimerítőnek tűnt spiccesen, és szexuálisan túlfűtötten. Újabb tíz perc telt el, mire megtörölközött, és a még nedves bőrére felrángatott egy melegítőt meg egy atlétát. Szíve szerint nem foglalkozott volna a ruhákkal, hiszen ha minden jól megy, hamarosan nem lesz rájuk szüksége, csakhogy még nem volt annyira részeg, hogy bűntudat nélkül kisétáljon teljesen meztelenül a szobája ajtaján, végig a szálloda folyosóján a liftig, hogy aztán két emeletet utazzon feljebb. Nem, a menedzserük túlságosan kiakadna, és már így is túl sok ősz hajszálat gyűjtött, amióta velük dolgozik. Magához vette a legfontosabb dolgokat: a telefonját és a kulcsát.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Damiano David, erotikus, Ethan Torchio, fanfiction, Maneskin, meleg, romantikus
Sziasztok! Bizony, ezer éve... de végre itt a folytatás, és biztos, hogy a következő, befejező részre nem kell várnotok egy fél évet, mert már elkészült, csak javítani kell :)
Ha Ethan azt hitte, hogy a világ megáll azon a bizonyos éjjelen történtek után, hát nagyot tévedett. Damiano másnap úgy rontott be a szobájába, mint egy mérges elefánt, azt követelve, hogy segítsen neki a dalírásban. Ethan álmosan pislogva próbált magához térni, miközben azt hitte, az egészet csak álmodta. Nem lehet, hogy ő sokkal kényelmetlenebbül érzi magát, míg Damiano úgy tesz, mintha misem történt volna. Ethan frusztráltan rángatta magára a pólóját, ahogy teljesen magához tért, és már tudta, nem csak álmodott arról, hogy előző éjjel Damiano a szobájában járt. És most is... az énekes fel alá járkált, és dallamokat dúdolt a dalszöveges füzetével a kezében.
- Mi lenne, ha előbb elszívnánk egy cigit, és megreggeliznénk? - kérdezte, de Damiano mintha meg sem hallotta volna.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Damiano David, erotikus, Ethan Torchio, fanfiction, Maneskin, meleg, romantikus
Sziasztok! Hoztam a folytatást. Mit gondoltok a dolgok alakulásáról? Ha van időtök, hagyjatok egy kommentet. :)
Ethan korán felkelt, de ügyelt rá, hogy ne ébressze fel az ágyában alvó lányt. Lefőzött egy adag kávét, elszívott egy cigit a teraszon, és mikor felnézett a közösségi oldalakra, csak akkor jutott eszébe, hogy válaszolnia kellene Damianonak.
Ethan (08:28): Ne haragudj, tegnap este hamar elaludtam. Fontos dolog miatt hívtál?
Nem várta meg a választ, inkább bement a fürdőszobába, és kényelmes tempóban lezuhanyozott. A haját is megmosta, és egy kicsit hagyta, hogy a víz áztassa. Fogalma sem volt arról, hogy a többiek mikor érkeznek, de abban biztos volt, hogy addigra el kellene küldenie a lányt az ágyából. Sosem titkolta a futó kapcsolatait, de nem is hencegett velük egyszer sem. Most mégis úgy érezte, hogy nem akarja hallgatni a csipkelődéseket, a vicces megjegyzéseket, mert Vicnek és Damianonak biztos lesz hozzáfűznivalója, még ha Thomas csak csendesen mosolyogva húzza meg magát a sarokban. Amikor kilépett a zuhany alól, és letörölte a párát a tükörről, rájött, hogy amúgy is be kell mennie a szobába a hajkeféjéért, és ez nagyszerű módnak tűnt, hogy óvatosan felébressze a lányt.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Damiano David, erotikus, Ethan Torchio, fanfiction, Maneskin, meleg, romantikus
Sziasztok! Meghoztam a Måneskin fanficem második részét :) Remélem, tetszeni fog nektek.
A kora tavasz forró nyárba fordult, és mielőtt elkezdődtek volna a fesztiválok, a zenekar úgy döntött, hogy kibérelnek egy házat, és neki állnak az alkotásnak. Szerencsére már nem volt rajtuk akkora a nyomás, mint az első lemez előtt, ezért reménykedtek benne, hogy munka közben lesz idejük szórakozni is, nem mintha a közösen eltöltött idő már magában nem jelentette volna azt, hogy biztosan jól fogják érezni magukat.
Amikor Ethan kinyitotta a ház ajtaját, az első dolog, ami feltűnt neki, az, hogy hallja a saját lélegzetvételeit, és a cipője kopogását a járólapon. A többiek csak másnap fognak megérkezni, de ő hamarabb leutazott vidékre, mert a családja aznap indult a portugál nyaralásukra, és nem látta értelmét otthon maradni. Ebben a bérelt házban legalább volt egy nagy kerti medence. És csönd… Akkora csönd, ami hatalmas áldás volt valakinek, aki nyolc testvérrel nőtt fel. Talán éppen ez alakította ki nála az introvertáltságot. Az, hogy sosem tudott egyedül lenne a saját gondolataival, pedig nagyon szeretett volna. Úgy gondolta, tökéletesen ellesz egy napot a többiek nélkül, bár hazugság lett volna azt állítani, hogy nem várta őket. Tavasz óta Damianoval újra olyan volt a barátságuk, mint régen, még az előtt a buta kis csók előtt a klubban. És most már több közös titkon is osztoztak, ami ha lehet, még erősebbé tette a kapcsolatukat.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Damiano David, erotikus, Ethan Torchio, fanfiction, Maneskin, meleg, romantikus
2021. december 28., kedd
Sziasztok! Hoztam nektek egy kis meglepit. Remélem, ti is annyira fogjátok szeretni, mint amennyire szerettem írni :) Ez az első Måneskin fanficem, és 4 részes lesz.
"Vajon van különbség a színpadon eljátszott, és egy bárban elcsattant gyors csók között? Ha egy feltörekvő bandában játszol, többé már nem csak saját magadért vagy felelős. Damiano és Ethan feszültségekkel teli kapcsolata az egész zenekart tönkreteheti. A felnőttkoruk küszöbén meg kell birkózniuk a hirtelen rájuk szakadó ismertséggel, az ihlet hiányával, a furcsa érzelmekkel és vággyal, amit lehetetlenség kordában tartani."
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: Damiano David, erotikus, Ethan Torchio, fanfiction, Maneskin, romantikus
2021. december 26., vasárnap
Szelídíts meg! - 21. Hazatérés
Sziasztok! Nagyon sokat vártatok rá... de talán még itt vagytok, és tetszik a karácsonyi ajándékom :)
Harry arra ébredt, mintha valaki mozogna a kórházi szobájában. Nem lepődött meg túlságosan, hiszen az ápolók már korán reggel megjelentek, hogy leellenőrizzék, mi van vele, bár ők általában sokkal nagyobb zajt csaptak. Azonban ahogy vett egy mély levegőt, hirtelen minden érzéke életre kelt az ismerős illatra.
– Lou? – suttogta a szoba csendjébe, az árnyékba burkolózott személy felé fordulva. Amióta átváltozott, lényegesen jobban látott a sötétben is, így néhány pislogás után tökéletesen ki tudta venni a hibrid arcát a kapucni árnyékában. Louis tett egy bizonytalan lépést az ágy felé, mintha nem tudná, hogyan tovább, és csak akkor lendült mozgásba, amikor Harry felé nyújtotta a karjait. Azonnal mellette termett az ágyon, a fejét a nyakába fúrta, és elégedetten nyöszörgött, amikor az idegen, erős kórházi szagok alatt megérezte a fiú illatát. Harrynek könnyebb dolga volt, mert Louis-ból még mindig áradtak a feromonok, és elég volt egy szippantás, hogy panaszosan felnyögve magára húzza a hibridet.
– Basszus… pedig kétszer zuhanyoztam – motyogta Louis, amikor elhúzódott a fiútól, és felette támaszkodva nézett le rá. Harry nyelt egy nagyot, és próbálta lenyugtatni a tomboló hormonjait. Ennek nem most volt itt az ideje.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: erotikus, fanfiction, harry styles, hibrid, larry stylinson, louis tomlinson, romantikus
2021. augusztus 12., csütörtök
Back to You 6. - Kötelék
Sziasztok! Huh, azt kell mondjam, elég ciki egy karácsonyi sztori végét a nyár közepén publikálni, de hát így alakult. Mindenképpen megérdemelte a sztori a befejezést, amit most itt olvashattok. Talán tudjátok, hogy már a Sophie-val közös tündéres, illetve a fordításom is a vége felé közeledik. Ami azt jelenti, hogy hamarosan előveszem a hibrides történetem ;)
Harry másnap indult haza a családjához, hogy együtt is ünnepeljenek, Louis pedig a konyhaablakból figyelte, ahogy a magas alakja eltűnik a park fái között. Elment, és Louis meg volt róla győződve, hogy a szíve egy darabját is magával vitte. Egész nap nem találta a helyét. Fel-alá járkált a lakásban, rendezgette a holmijait, és még a kádat is kitakarította, pedig karácsony előtt járt nála egy takarítónő. Ha Harry három napig távol lesz, még az erkélye is úgy fog csillogni, mint egy karácsonyi gömb a fán.
Ebéd után még nehezebben bírt magával. Ezerszer a kezébe került a telefonja, és az ujjai izgatottan remegve keresték ki Harry számát, de mindig elvetette az ötletet. Úgy gondolta, nem lenne szép húzás tőle megzavarni a családi karácsonyozást.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: back to you, erotikus, fanfiction, harry styles, karácsony, larry stylinson, louis tomlinson, meleg, novella, romantikus, xmas
2021. január 24., vasárnap
Back to You 5. - Az ünnep varázsa
Sziasztok! Egy kicsit hosszabbra nyúlt, amíg teljesen kész lett a rész, de mostanság eléggé mozgalmasan telnek a heteim, és ez még egészen biztosan kitart márciusig. Megígérem, hogy nem hagylak olvasnivaló nélkül titeket, akármi van. :) Kedden már hozom is a fordítás folytatását. Addig is, jó olvasást ehhez, remélem, szeretni fogjátok :)
Még sosem volt annyira magányos a szentestéje, mint akkor. Legalábbis azokban az években, amire emlékezett – a gondolatra Louis keserűen elmosolyodott a teája felett. Egy takaróba bebugyolálva nemrég fejezte be a videochatet Zaynnel, és utána a bögréjével összekuporodott a kanapé sarkában. Odakint már órák óta lement a nap, de nem kapcsolt villanyt, az ablak előtt felállított karácsonyfa izzósora éppen elég fényt adott. Előző nap Liam és Zayn átmentek, és együtt díszítették fel a fát, mielőtt vacsoráztak, és odaadták az ajándékokat egymásnak. Azonban szenteste mindkettőjük a családjával akarta tölteni a karácsonyt, így csak online beszélgettek vele, és kívántak neki boldog szülinapot. Louis megértette őket. Ő is az apjával töltötte volna az ünnepeket, ha nem lenne ennyire nagy közöttük a feszültség. Ha belegondolt, arra jutott, hogy már sosem lesz a régi, mert akárhány év fog eltelni, ő nem fog tudni megbocsátani neki azért, amit vele tett.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
2021. január 10., vasárnap
Back to You 4. - Megválaszolatlan kérdések
Sziasztok! Most fordul a kocka ;) Már olyan szempontból is, hogy Louis szemszögét olvashatjátok.
Louis a gondolataiba mélyedve ült a kanapén, és kapcsolgatta a tévét, pedig ezer más dolga lett volna. Például készülni a terápiájára, de az apja telefonhívása annyira felbosszantotta, hogy még az sem tudta megvigasztalni, hogy újra láthatja a pszichológust. Hamarosan kulcscsörgést hallott, és utána nyílt a bejárati ajtó. Néha úgy érezte, felelőtlenség volt kulcsot adnia Zaynnek, mert azon a délutánon sokkal szívesebben lett volna magában, a gondolataival. Ráadásul a barátja nem egyedül érkezett, Liam is vele volt.
– Mi is örülünk, hogy látunk – vetette oda Zayn, amikor meglátta Louis elkínzott arcát. Aztán lehuppant mellé a kanapéra, és kivette a kezéből a távirányítót.
– Valami gond van, Louis? – kérdezte Liam atyáskodón, és az aggodalomtól összeráncolódott a homloka. – Tegnap, amikor beszéltünk, sokkal jobb volt a kedved.
– Apa hívott – motyogta Louis fáradt hangon. – Azt akarja, hogy menjek haza. Egyedül fog karácsonyozni.
– Hát persze, hogy azt akarja! – csapta össze a tenyerét Zayn felháborodva, miközben Liam tökéletesen otthon érezve magát, indult a konyhába üdítőért. – Ugye, eszedbe sem jutott engedelmeskedni az óhajának?
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
Címkék: erotikus, fanfiction, harry styles, karácsony, larry stylinson, louis tomlinson, novella, romantikus, xmas
2020. december 30., szerda
Back to You 3. - Emlékek
Sziasztok! Meghoztam a folytatást. Legközelebb a jövőten találkozunk itt ;)
Harrynek kellett egy kis idő, amíg túltette magát a második sokkon is, ami akkor érte, amikor rájött, Louis-nak fogalma sincs, ki ő. Elfogadta, és megrázta a felé nyújtott kezet, ami még mindig a szöges ellentéte volt a sajátjának: kicsi és meleg. Aztán a berögzült gyakorlatra hagyatkozva kinyitotta az irodája ajtaját, és maga elé tessékelte az alacsonyabb férfit. Amíg Louis körbenézett, ő még a kilincset markolászva, az ajtó felé fordulva vett néhány mély levegőt, miközben lehunyta a szemeit. Később majd lesz ideje a történteken rágódni. Most össze kell szednie magát.
– Bevallom, kíváncsi vagyok. Még sosem jártam pszichológusnál – hallotta meg Louis magas, rekedtes hangját, amit olyan jól ismert. Tudta, hogy hogy hangzik, ha haragszik, ha boldog, ha szomorú, ha fél, ha szeretkeznek… – De semmi furcsát nem látok ebben a szobában.
Küldés e-mailbenBlogThis!Megosztás a TwitterenMegosztás a FacebookonMegosztás a Pinteresten
A blog 18 éven aluliaknak nem ajánlott részeket is tartalmaz!
Játsszuk el, hogy tetszel!
Fuck harder, love deeper
Don't Let It Break Your Heart
Ne harcolj velem! (THf)
A szex öröme (THf)
Szelídíts meg! - Larry Stylinson ff.
Szelídíts meg! - fülszöveg
Azt játszani, hogy ember vagy? Ez egy hibrid számára felér a pokollal, de Louis-nak nincs más lehetősége, ha normális életet akar. Aztán találkozik egy fiúval, és hirtelen minden megváltozik. Harry olyan munkát és barátságot ajánl neki, amiben végre önmaga lehet. Louis dorombolni kezd, ha egymás közelében vannak, Harrynek pedig nem ártana egy kézikönyv, hogy jobban megértse a hibridben lakozó ragadozó macskát.
Egyszer volt... - Larry Stylinson ff.
Egyszer volt... - fülszöveg
Egyszer volt, hol nem volt, volt egyszer egy csodálatos, és nem utolsó sorban csodákkal teli erdő Írország peremén. A gyönyörű Tollymore szinte csábítja a turistákat, a lakói pedig nem mindennapiak. Egy nap járt ott egy kisfiú is, akivel biztosan történt valami, de sehogy sem képes rá visszaemlékezni. Az emlékek mégis, mintha életre kelnének, és utat akarnának találni, hogy megmutassák magukat. Louis mostanra már felnőtt, de a rengeteg furcsaság, ami a mai napig behálózza a gondolatait Tollymore-ról, nem hagyják nyugodni. Amikor végül visszalátogat az erdőbe, olyan titkokat talál, aminek birtokában az élete többé nem lesz a régi.
_ yes, you, in the mirror _
Buli Vivien hivatalos oldala
Nyisd ki a szemed!
Pennát a kézbe! [ igenis írok, ha írni akarok]
Sex&Shout - The Beatles Fanfictions
The Purple Killer (Five Nights at Freddy's Purple Guy Fanfiction)
Luxury doctor [L.S. mpreg]
Halhatatlannak születtem - A vér kötelez
Starry Night [Sebastian Vettel]
LondON - that's what's good for me
Tiltott Gyönyör [Andy Biersack AU]
Egyedül a világ közepén! [ Befejezett]
Hogyan ússzunk meg egy gyilkosságot
50 Dolog, amit nem mondtam el.
ღ there is beauty behind the madness ღ
Tell Me What U Want [Harry Styles AU]
Önmagunk árnyékai ~ Éhezők Viadala fanfiction
Addicted to love - A szerelem rabja
THE CARTER BROTHERS || Az árulás
10 megjelenítése Az összes megjelenítése
Copyright 2017 HDawn Stories. Üzemeltető: Blogger.